open-index/open-wikipedia-markdown huggingface dataset:
পশ্চিমবঙ্গের বন্দর

সেই প্রাচীনকাল থেকেই নদী বা সমুদ্র বন্দর কোনও দেশের বাণিজ্যের সঙ্গে ওতপ্রোতভাবে জড়িত। কাল বদলেছে, কিন্তু জলপথ বন্দরের সেই কার্যকারিতা এখনও গুরুত্ব হারায়নি। দেশের অন্যান্য বন্দরের সঙ্গে তাল মিলিয়ে বাণিজ্য করেছে এরাজ্যের জলপথ বন্দরগুলিও। প্রধানভূমিকা অবশ্যই কলকাতা বন্দরের। তারপরে স্থান হলদিয়া বন্দরের। দুটিই কলকাতা পোর্ট ট্রাস্টের অধীনে।
পশ্চিমবঙ্গের পূর্ব মেদিনীপুর ও দক্ষিণ ২৪ পরগনা জেলায় সমুদ্র উপকূলরেখা রয়েছে ১৫৭ কিলোমিটার।এই উপকূলরেখা ও হুগলি নদী তীরে বন্দর গড়ে উঠেছে।পশ্চিমবঙ্গের কলকাতা বন্দর ভারতের সবচেয়ে পুরনো বন্দর। পশ্চিমবঙ্গের বন্দর গুলি দিয়ে প্রতি বছর ৫০ মিলিয়ন টন (প্রায়) পণ্য পরিবাহিত হয় ।এর মধ্যে কলকাতা (হলদিয়া বন্দর সহ) বন্দর একক ভাবে ৪৫ মিলিয়ন টন পণ্য পরিবহন করে।এছাড়া পশ্চিমবঙ্গের বন্দর গুলি বছরে ৬ লক্ষ টিইউএস ওর বেশি কন্টেইনার পরিবহন করে।পশ্চিমবঙ্গের বন্দর গুলির দ্বারা পশ্চিমবঙ্গের প্রতিবেশী রাাজ্য বিহার, উত্তর প্রদেশ, ঝাড়খণ্ড, সিকিম, উত্তর-পূর্ব ভারত এর রাজ্য গুলিতে পণ্য পরিবহন করা হয়।ওছাড়া প্রতিবেশী দেশ নেপাল ও ভুটান এ পশ্চিমবঙ্গের বন্দর দ্বারা পণ্য দ্রব্য আমদানি রপ্তানি করা হয়।

ভারত সরকার অভ্যন্তরীণ জলপথ পরিবহন ব্যবস্থার অংশ হিসাবে মুর্শিদাবাদের ফারাক্কায় গড়ে তুলেছে ফারাক্কা বন্দর।

## প্রধান বন্দর
*কলকাতা বন্দর
*হলদিয়া বন্দর 
*কুলপি বন্দর
*ফারাক্কা বন্দর

## প্রস্তাবিত বন্দর
*সাগর বন্দর
*তাজপুর বন্দর
*রসুলপুর বন্দর

## আরও
* পশ্চিমবঙ্গের বন্দরের তালিকা
* পশ্চিমবঙ্গের জাহাজ নির্মাণ কেন্দ্রের তালিকা

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বন্দর
বিষয়শ্রেণী:ভারতের বন্দর
হিলি রেলওয়ে স্টেশন

**হিলি রেলওয়ে স্টেশন** হচ্ছে বাংলাদেশের রংপুর বিভাগের দিনাজপুর জেলার হাকিমপুর উপজেলার হিলিতে অবস্থিত একটি রেলওয়ে স্টেশন। এটি বাংলাদেশ-ভারত সীমান্তের ডানদিকে অবস্থিত এবং সীমান্ত পেরোনোর আয়োজন সংবলিত স্থান। স্টেশনের অন্যদিকে ভারতের দক্ষিণ দিনাজপুরের **হিলি** অবস্থিত।

## বাণিজ্য ও চোরাচালান
বাংলাদেশ এবং ভারতের মধ্যে হিলি সীমান্ত দিয়ে উল্লেখযোগ্য পরিমাণ আমদানী রপ্তানি  ব্যবসা-বাণিজ্য হয়ে থাকে। এখানে তুলনামূলক হারে চোরাকারবারির সংখ্যা বেশি ছিলো এক সময় এখন বন্ধ হয়েছে চোরাচালান।

## পরিষেবা
হিলি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
*একতা এক্সপ্রেস
*দ্রুতযান এক্সপ্রেস
*পঞ্চগড় এক্সপ্রেস
*রূপসা এক্সপ্রেস
*সীমান্ত এক্সপ্রেস
*বরেন্দ্র এক্সপ্রেস
*তিতুমীর এক্সপ্রেস
*নীলসাগর এক্সপ্রেস
*কুড়িগ্রাম এক্সপ্রেস
*রকেট এক্সপ্রেস
*উত্তরা এক্সপ্রেস 
* কিছু মালবাহী ও লোকাল ট্রেন।
## দূর্ঘটনা
### [[হিলি ট্রাজেডি দিবস]]
১৩ জানুয়ারি ১৯৯৫ সালে দিনাজপুরের হিলি রেলস্টেশনে একটি ট্রেন দূর্ঘটনা ঘটেছিল।
স্থানীয়রা জানায়, ১৯৯৫ সালের ১৩ জানুয়ারী শুক্রবার রাত সাড়ে ৯ টার দিকে হিলি রেলস্টেশনের ১ নং লাইনে দাঁড়িয়েছিল গোয়ালন্দ-পার্বতীপুরগামী ৫১১ নং লোকাল ট্রেন। কর্তব্যরত স্টেশন মাষ্টার ও পয়েন্টম্যানের দায়িত্বহীনতার কারণে ১ নং লাইনে ঢুকে পড়ে সৈয়দপুর-খুলনাগামী আন্তঃনগর সীমান্ত এক্সপ্রেস। ভুল সংকেতের কারণে মুহুর্তেই দু’টি ট্রেনের মুখোমুখি সংঘর্ষ ঘটে। এতে লোকাল ট্রেনটির ইঞ্জিনসহ ৩ টি বগী ক্ষতিগ্রস্ত হয়। পরে আইন প্রয়োগকারী সংস্থার লোকজন, স্থানীয় রেলওয়ে একতা ক্লাবের সদস্যসহ স্থানীয়রা নিহত ও আহতদের উদ্ধার করে। বেসরকারী ভাবে নিহতের সংখ্যা শতাধিক হলেও সরকারী ভাবে ঘোষণা করা হয় ২৭ জন।
পরদিন তৎকালীন প্রধানমন্ত্রী বেগম খালেদা জিয়া হিলিতে দুর্ঘটনা পরিদর্শনে আসেন।
হিলি রেলওয়ে একতা ক্লাবের উদ্যোগে দিনটিকে হিলি ট্রেন ট্রাজেডি দিবস হিসেবে পালন করা হয়। দিবসটিতে সাধারণত নিহতদের স্মরণে বুকে কালো ব্যাজ ধারণ, ট্রেন দূর্ঘটনা এড়াতে ট্রেনের গায়ে ব্যানার লাগানো, দোয়া ও মিলাদ মাহফিলের আয়োজন করা হয়।

## তথ্যসূত্র

বিষয়শ্রেণী:দিনাজপুর জেলার রেলওয়ে স্টেশন
বিষয়শ্রেণী:বাংলাদেশ–ভারত সীমান্ত পারাপার
বিষয়শ্রেণী:রংপুর বিভাগের রেলওয়ে স্টেশন
বিষয়শ্রেণী:১৮৭৮-এ চালু রেলওয়ে স্টেশন
ক্রাউন প্লাজা চেন্নাই আদিয়ার পার্ক

**ক্রাউন প্লাজা চেন্নাই আদিয়ার পার্ক**, (পূর্বের নাম শেরাটন পার্ক হোটেল ও টাওয়ার), ভারতের চেন্নাইয়ে টিটিকে রোডে অবস্থিত একটি পাঁচ তারকা হোটেল।

## ইতিহাস
ক্রাউন প্লাজা চেন্নাই আদিয়ার পার্ক, আদিয়ার গেট হোটেল লিমিটেড (AGHL)এর দ্বারা তৈরি যা ভারতের একটি হোটেল কোম্পানি যেটি তিনটি হোটেলের মালিক. অন্য দুটির মধ্যে একটি ১০৪ রুম বিশিষ্ট ওয়েলকাম হোটেল যা গ্র্যান্ড বে ভাইজাগগে অবস্থিত এবং অপরটি ৬৭ রুম বিশিষ্ট ফরচুন হোটেল সুলিভান কোর্ট যা উটিতে অবস্থিত। ১৯৭০ সালে গঠিত (একটি প্রাইভেট লিমিটেড সত্তা হিসেবে), কোম্পানিটি মূলত টিটি ভাসু (টিটি কৃষ্ণমাচারী গ্রুপ, যা টিটিকে গ্রুপ হিসেবেও পরিচিত এর একজন প্রসারক) এবং কে আর ভিরাপ্পান দ্বারা ১৭৭৫ সালে প্রচারিত হয়, তখন কোম্পানিটি একটি পাবলিক লিমিটেড কোম্পানি হয়ে ওঠে। ১৯৭৯ সালের পূর্বে কোম্পানীর কোন তেমন উল্লেখযোগ্য কার্যক্রম ছিল না, যে পর্যন্ত অনাবাসী ভারতীয় একদল AGHL নিয়ন্ত্রণকারী আগ্রহ প্রকাশ এবং ১৯৮১ সালে চেন্নাইয়ে হোটেল নির্মাণের কাজ শুরু করে, যা কোম্পানির প্রধান সম্পত্তি। হোটেলটি তখন হলিডে ইন এর সঙ্গে মিলিত হয়ে কার্যক্রম শুরু করে। 

মূলত এজিএইচএল(AGHL) দ্বারা "আদিয়ার পার্ক হোটেল" হিসাবে নির্মিত, ২৫০ রুম বিশিষ্ট হোটেলটি ১৯৮৫ সালের ফেব্রুয়ারিতে ওয়েলকামগ্রুপ হোটেল দ্বারা অধিগৃহীত হয়, যখন কোম্পানীর নিয়ন্ত্রণ গোয়াল পরিবার দ্বারা অর্জিত হয়, যারা এর বর্তমান নিয়ন্ত্রক, ৩০ মিলিয়ন লোকের একটি জন সমষ্টি। গ্রুপটি তখন শেরাটন ব্র্যান্ড ব্যবহার করার জন্য স্টারউড(Starwood)এর সঙ্গে মিলিত হয়ে শেরাটন পার্ক হোটেল ও টাওয়ার হিসেবে হোটেলটির নাম পরিবর্তন করে । এজিএইচএল (AGHL) এর তিনটি সম্পত্তিই আইটিসি হোটেল দ্বারা পরিচালিত হয় ।

## হোটেল
হোটেলটি একটি ৬ তলা ভবন, একটি সন্নিহিত ৮ তলা টাওয়ার ব্লক এবং একটি ২-তলা পরিষেবা ভবন নিয়ে গঠিত। হোটেলটিতে ৩৮ টি স্যুইট এবং ৫টি রেস্টুরেন্ট সহ ২৮৩টি কক্ষ আছে। ২৮৩ টি কক্ষের মধ্যে, প্রায় ১৪০ টি কক্ষ হোটেল টাওয়ার উইং এর মধ্যে অবস্থিত । রেষ্টুরেন্ট ও বার যা রেসিডেন্সিকে (একটি এডওয়ার্ডিয়ান যুগের সাজসজ্জাবিশিষ্ট আন্তর্জাতিক মানের রান্নার রেস্টুরেন্ট) অন্তর্ভুক্ত করে, কাপাচিনো (লবিতে অবস্থিত ২৪ ঘণ্টা চালু আন্তর্জাতিক মানের কফি হাউজ যেখানে বসে পুলের দৃশ্য অবলোকন করা যায়), ওয়েস্টমিনস্টার বার (লবিতে অবস্থিত এবং এটি থেকেও পুল দেখা যায়), অন দ্যা রকস্(আন্তর্জাতিক মানের রান্নার রেস্টুরেন্ট) উপর, দক্ষিণ (খাঁটি দক্ষিণ ভারতীয় রান্নার রেস্টুরেন্ট), গেটস্ বাই ২০০০(Gatsby 2000) (থিমযুক্ত ডীস্কো ক্লাব যেখানে প্রায় ৬০০ মানুষ ধরানো যায়) এবং কানেকশনস্ (একটি উচ্চ-চা পানের লাউঞ্জ)।

হোটেলটিতে ৮টি মিটিং এর স্থান রয়েছে। ৩টি ব্যাংকুইট হল বা ভোজের স্থান আছে যেখানে ৯,০০০ বর্গ ফুট স্থান মিটিং এর জন্য ৫০০ জন অতিথি ধারণ করতে পারে, মাঝারি আকারের হল যেগুলো ২০ থেকে ৩০ জন অতিথি ধারণ করতে পারে এবং ৩টি বোর্ড রুম রয়েছে যেখানে ২০ থেকে ৫০ জন লোক বসতে পারে। এছাড়াও, আরও ৪টি ব্যাংকুইট হল বা ভোজের স্থান আছে যেখানে ১২,০০০ বর্গ ফুট স্থান মিটিং এর জন্য ১,২০০ জন লোক ধারণ করতে পারে এবং ৩টি বোর্ড রুম রয়েছে যেখানে ১০ থেকে ২০ জন লোক বসতে পারে। হোটেলের ভূগর্ভস্থ পার্কিং এ ২০০ থেকে ২৫০টি পার্ক করতে পারে।

## তথ্যসূত্র

বিষয়শ্রেণী:চেন্নাইয়ের হোটেল
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৮১-এ প্রতিষ্ঠিত হোটেল
বিষয়শ্রেণী:আইটিসি লিমিটেড
গৌতমী এক্সপ্রেস

**গৌতমী এক্সপ্রেস** কাকিনাদা বন্দর নগরী থেকে রাজধানী শহর সেকেন্দ্রাবাদ জংশনে  চলমান একটি ট্রেন । এটি গৌতমী নদীর একটি উপনদী গোদাবরীর নামকরণে করা হয় । ট্রেনটি  ১২৭৩৭/১২৭৩৮ সংখ্যার ট্রেন হিসেবে চলাচল করে ।

## ইতিহাস
গৌতমী সুপার ফাস্ট এক্সপ্রেস দক্ষিণ মধ্য রেল (SCR) এর সবচেয়ে মর্যাদাপূর্ণ ট্রেন যা বন্দরনগরী কাকিনাদার সাথে হায়দ্রাবাদ তেলেঙ্গানা রাজ্যের রাজধানী শহর সংযুক্ত করে । এটিকে ২০০৭ সালের জুলাই মাসে সুপার ফাস্ট বিভাগে উন্নীত করা হয় এবং ট্রেন নম্বর হিসাবে ১২৭৩৭/১২৭৩৮ নম্বরে পরিচালিত হয় এবং উন্নীত করার পূর্বে ৭০৪৮/৭০৪৭ নম্বর হিসেবে ব্যবহৃত হয় । এটা ২৪ টি বগি সংযুক্ত চলমান অন্যতম দীর্ঘতম রেলগাড়ির একটি এবং সারা বছর পূর্ণ ক্ষমতা নিয়ে চালিত হয় ।  এটিতে ৪ টি এসি, ১৫ টি নিদ্রা, ৩টি দ্বিতীয় শ্রেণীর সাধারণ বগি ও ২ লাগেজ তথা ব্রেক ভ্যান আছে। গৌতমি সুপার ফাস্ট এক্সপ্রেস রাজ্যের রাজধানীর সাথে যোগাযোগ বিনিময়ের সবচেয়ে ভাল উপায় বলে মনে করা হয়, সংযুক্ত অন্ধ্রপ্রদেশে, বর্তমানে অন্ধ্র প্রদেশের ডেল্টা ডিস্ট্রিক্ট থেকে তেলেঙ্গানা হায়দ্রাবাদ রাজধানী পর্যন্ত। এটা ৩/১০/১৯৮৭ তারিখে চালু হয় এবং ট্রেনটিকে গোদাবরী এক্সপ্রেস এর ট্রেন হিসেবে বিবেচনা করা হয়, যা বিশাখাপত্তনম ও হায়দ্রাবাদের মধ্যে চলাচল করে । এক্সপ্রেসটি কোচের সু রক্ষণাবেক্ষণের জন্যও পরিচিত । এক্সপ্রেসটি ১০ ফেব্রুয়ারি থেকে ওয়াপ ৭(WAP7) দ্বারা পরিচালিত হচ্ছে. এবং আবার মে, ২০১০ সাল থেকে অন্ধ্র প্রদেশের রাজধানী থেকে ওয়াপ ৪(WAP4) সঙ্গে ট্রেনটি পরিচালিত হচ্ছে । ট্রেনটি নিয়মিত COA থেকে BZA পর্যন্ত একটি একক ইরোড ভিত্তিক ওয়াপ ৪(WAP4) লোকোমোটিভ দ্বারা চালিত হয় এবং বিজয়ওয়াড়াতে লোকো পরিবর্তন করা হয় । কখনও কখনও, WAP7 এর অপ্রাপ্যতার কারণে, BZA থেকে SC পর্যন্ত এটি লালাগুড়াতে অবস্থিত একটি WAP4 দ্বারা চালিত হয় ।

## ঘটনা বিবরন
২০০৮ সালের জুলাই মাসে, গৌতমি এক্সপ্রেসে মধ্যরাতে শর্ট-সার্কিট এর ফলে আগুন লাগার ঘটনা ঘটে। শব্দ ও গোলযোগে যারা জেগে যান তারা জরুরি চেইন টেনে নেমে যেতে পেরেছিলেন । এই ঘটনায় ৪০ জন যাত্রী তাদের জীবন হারায়। ঘটনাটি রাত ১:০৭ মিনিটে ট্রেনটি যখন অন্ধ্রপ্রদেশের ওয়ারাঙ্গল জেলার কেশমুদরাম স্টেশন পার হচ্ছিল তখন  ঘটে।

## তথ্যসূত্র

বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:অন্ধপ্রদেশের এক্সপ্রেস ট্রেন
বিষয়শ্রেণী:তেলেঙ্গানার রেল পরিবহন
বিষয়শ্রেণী:ভারতের এক্সপ্রেস ট্রেন
মঈন-উল-আতিক

**মঈন-উল-আতিক** (; জন্ম: ৫ আগস্ট, ১৯৬৪) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের পক্ষে ১৯৮৮ থেকে ১৯৮৯ মেয়াদে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। পাশাপাশি লেগ ব্রেক বোলিংয়েও পারদর্শিতা দেখিয়েছেন। সমগ্র খেলোয়াড়ী জীবনে পাঁচটি একদিনের আন্তর্জাতিকে অংশ নিয়েছেন।

## খেলোয়াড়ী জীবন
এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন তিনি। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন। ২৯ অক্টোবর, ১৯৮৮ তারিখে চট্টগ্রাম স্টেডিয়ামে অনুষ্ঠিত ঐ খেলায় ১১৭ বল মোকাবেলা করে সেঞ্চুরি হাঁকালেও কোন বাউন্ডারি ছিল না। ঐ খেলায় তার দল জয় পেয়েছিল।

## ব্যক্তিগত জীবন
পাকিস্তানের প্রথম আন্তর্জাতিক ক্রিকেটার হিসেবে যুক্তরাজ্যের সেন্ট্রাল ল্যাঙ্কাশায়ার বিশ্ববিদ্যালয় থেকে ক্রীড়া ব্যবস্থাপনা বিষয়ে স্নাতক ডিগ্রী লাভ করেন। এছাড়াও, বাজারজাতকরণ বিষয়ে এমবিএ ডিগ্রী অর্জন করেন তিনি। বর্তমানে তিনি ঢা সুফা বিশ্ববিদ্যালয় করাচিতে ক্রীড়া পরিচালকের দায়িত্ব পালন করছেন।

## তথ্যসূত্র

## আরও দেখুন
* জহির আব্বাস
* পাকিস্তান ক্রিকেট দল
* এশিয়া কাপের শতরানের তালিকা

## বহিঃসংযোগ
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:পেশোয়ারের ক্রিকেটার
বিষয়শ্রেণী:করাচির ব্যক্তি
বিষয়শ্রেণী:পেশাওয়ারের ক্রিকেটার
বিষয়শ্রেণী:করাচি থেকে আগত ক্রিকেটার
রসুলপুর বন্দর

**রসুলপুর বন্দর** হল একটি প্রস্তাবিত গভীর জলের বন্দর। বন্দরটি নির্মাণের অনুমতি পত্র আন্মা লাইন্স অর্জন করেছিল। বন্দরটি পশ্চিমবঙ্গের পূর্ব মেদিনীপুর জেলায় রসুলপুর নদী মোহনায় গড়ে উঠবে। বন্দরের জলের গভীরতা ১৮ মিটার হবে। এই বন্দরটি তৈরি হলে, এটিই পশ্চিমবঙ্গ এর প্রথম বেসরকারি জাহাজ বন্দর ও পশ্চিমবঙ্গের সবচেয়ে বেশি গভীরতা যুক্ত বন্দর হবে।

## ইতিহাস
রসুলপুর বন্দর তৈরির দায়িত্ব ২০০৭ সালে মেকা গোষ্ঠীর শাখা আম্মা লাইন্সকে প্রদান করা হয়েছিল। বিভিন্ন আইনি জটিলতায় প্রকল্পের বাস্তবায়ন সম্ভব হচ্ছিল না। বন্দরটি নির্মাণের প্রক্রিয়া ২০১০ সালে শুরু হলে হলদিয়া শিল্পাঞ্চলে পরিবেশগত নিষেধাজ্ঞার ফলে নির্মাণ কাজ বন্ধ হয়ে যায়। নিষেধাজ্ঞা ২০১৩ সালে উঠে যাবার পড় আবার নির্মাণের প্রক্রিয়া শুরু হয়েছিল। কিন্তু রাজ্য সরকারের সহযোগিতার অভাবে নির্মাণ সংস্থা বন্দর নির্মাণ প্রকল্প স্থগিত করে।

## নির্মাণ কাজ
বন্দরটি নির্মাণের জন্য পরিবেশগত ছাড়পত্র ও "কোক্টাল রেগুলুশন জোন ম্যাপ" দরকার। বন্দরটি নির্মাণের জন্য উক্ত শর্ত দুটিই নির্মাণ সংস্থা অর্জনের করে। বন্দটি নির্মাণের প্রথম ধাপে উপকূলে মাটি জমা করে প্রয়োজনীয় জমি তৈরি করার পরিকল্পনা করা হয়েছে। বন্দরটি নির্মাণে "আম্মা লাইন্স" মোট ৬,০০০ কোটি টাকা (₹) খরচ করবে।

আম্মা লাইন্সের অনুযায়ী, যে প্রযুক্তিতে বন্দরের চ্যানেল তৈরির পরিকল্পনা করা হবে, সেই প্রযুক্তির মেধাস্বত্ব তাদের কাছে রয়েছে। ইতিপূর্বে একই ধরনের প্রযুক্তি ব্যবহার করে মহারাষ্ট্রে  রিলায়েন্স গোষ্ঠীর সঙ্গে মিলিত ভাবে রেওয়াস বন্দর নির্মাণের প্রক্রিয়া শুরু করেছে। রেওয়াসে নাব্যতা যেখানে ১৬ মিটার হবে, সেখানে রসুলপুরের গভীরতা ১৮ মিটার হবে।

## যোগাযোগ
বন্দর থেকে   দূরে জাতীয় সড়ক ১১৬ বি অবস্থিত। রেলপথও ১০ কিমি দূরে কাঁথিতে অবস্থিত। ফলে বন্দর থেকে পন্য পরিবহনের জন্য সড়ক পথ ও রেলপথ নির্মাণ করার পরিকল্পনা নেওয়া হয়। 
### সড়ক নির্মাণ পরিকল্পনা
 
প্রকল্পের জন্য জুনপুট থেকে কাঁথি পর্যন্ত ৯ কিলোমিটার রাস্তার ভূমিকা গুরুত্বপূর্ণ। যাবতীয় পণ্য যাওয়া আসার জন্য এই সংযোগ জরুরি বলে উল্লেখ করে বন্দর নির্মাতা আম্মালাইন্স। কিন্তু জুনপুট-কাঁথি সড়কের উন্নয়ন পরিকল্পনা ভেস্তে যাওয়ায় বিকল্প ব্যবস্থা হিসেবে ঘুরপথে হরিপুর থেকে কাঁথি পর্যন্ত রাস্তা তৈরির পরিকল্পনা করে সংস্থাটি।

আপাতত জুনপুট থেকে কাঁথি পর্যন্ত রাস্তা মাত্র দেড় লেন চওড়া। কমপক্ষে তিন লেন না-তৈরি করতে পারলে পণ্য পরিবহন সম্ভব নয়। তবে রাস্তা চওড়া করার জন্য নতুন করে জমি অধিগ্রহণের প্রয়োজন নেই।  জমি বহু আগেই নিয়ে রেখেছিল  সরকার। কিন্তু সেই জমি অধিগ্রহণের মানচিত্র না থাকায় সংস্থাটি সড়ক নির্মাণে ব্যর্থ হয়।

মোট তেরোটি মৌজার জমি এই রাস্তায় রয়েছে। তাই রাস্তা চওড়া করার জন্য এই জমির মানচিত্র ও বিবরণ জরুরি। দক্ষিণ রামপুর, দক্ষিণ গোপীনাথপুর, খাকিনা, বেণীপুর, বিচুনিয়া-সহ তেরোটি মৌজার জমি অধিগ্রহণ করা হয়েছে।

আম্মালাইন্স প্রাথমিক সমীক্ষায় পর বিকল্প হরিপুর-কাঁথি পথে ১২ থেকে ১৫ কিলোমিটার রাস্তা তৈরি পরিকল্পনা করে। তার জন্য জমির মালিকদের থেকে জমি কিনবে সংস্থা। জমি কেনার বিষয়ে প্রাথমিক আলোচনা ইতিমধ্যেই শুরু হয়েছে বলে দাবি সংস্থা কর্তৃপক্ষের।

## তথ্যসূত্র

বিষয়শ্রেণী:ভারতের বন্দর
পীরগঞ্জ রেলওয়ে স্টেশন

**পীরগঞ্জ রেলওয়ে স্টেশন** হচ্ছে বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলায় অবস্থিত একটি রেলওয়ে স্টেশন। এটি পীরগঞ্জ পৌরসভায় অবস্থিত একটি স্টেশন।

## ইতিহাস
পীরগঞ্জ রেলওয়ে  স্টেশন পার্বতীপুর-পঞ্চগড় লাইনে অবস্থিত ঠাকুরগাঁও জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।

## পরিষেবা
পীরগঞ্জ  রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:

* পঞ্চগড় এক্সপ্রেস
* দ্রুতযান এক্সপ্রেস
* একতা এক্সপ্রেস
* বাংলাবান্ধা এক্সপ্রেস
* দোলনচাঁপা এক্সপ্রেস
* উত্তরবঙ্গ মেইল
* পঞ্চগড় কমিউটার
* কাঞ্চন কমিউটার ও
* লোকাল ট্রেন

## তথ্যসূত্র

বিষয়শ্রেণী:ঠাকুরগাঁও জেলার রেলওয়ে স্টেশন
২০১৬ পাকিস্তান সুপার লিগ

**২০১৬ পাকিস্তান সুপার লিগ** অথবা **এইচবিএল পিএসএল ২০১৬** হচ্ছে পাকিস্তান ক্রিকেট বোর্ড কর্তৃক প্রতিষ্ঠিত পাকিস্তান সুপার লিগের অভিষেক মৌসুম। প্রতিযোগিতাটির ১ম মৌসুম সংযুক্ত আরব আমিরাতের দুবাইয়ে অনুষ্ঠিত হয়েছে এবং ফাইনাল খেলাটি দুবাইয়ে ২০১৬ সালের ২৩ ফেব্রুয়ারি তারিখে দুবাই আন্তর্জাতিক ক্রিকেট স্টেডিয়ামে অনুষ্ঠিত হবে। টুর্নামেন্টের উদ্বোধনী অনুষ্ঠান ২০১৬ সালের ৪ ফেব্রুয়ারিতে দুবাই আন্তর্জাতিক ক্রিকেট স্টেডিয়ামে অনুষ্ঠিত হয়।

টুর্নামেন্টটির অফিসিয়াল লোগো লাহোরে ২০১৫ সালের ২০ সেপ্টেম্বর তারিখে উন্মোচন করা হয়। এছাড়াও অফিসিয়াল গান *আব খেল কে দিখা* (এখন আপনার খেলা আমাদের দেখান) প্রকাশ করা হয়। জনপ্রিয় অভিনেতা এবং সঙ্গীতশিল্পী আলী জাফর সরাসরি অনুষ্ঠানে গানটি পারফর্ম করেন।

## মাঠসমূহ
প্রাথমিকভাবে টুর্নামেন্টের মাঠটি কাতারের দোহায় ১টি স্টেডিয়াম বলে ঘোষণা করা হয়। যাহোক পরবর্তীকালে ২০১৫ সালের সেপ্টেম্বরে পাকিস্তান ক্রিকেট বোর্ড সংযুক্ত আরব আমিরাতের দুবাই এবং শারজায় স্থানান্তর করা হয়েছে বলে ঘোষণা দেয়।




## গ্রুপ পর্ব + ফিক্সার এবং ফলাফল
;;ফিক্সার এবং ফলাফল

সকল সময় পাকিস্তান প্রমাণ সময় অনুযায়ী অনুষ্ঠিত হবে;

### ধাপ ১

----

----

----

----

----

----

----

## তথ্যসূত্র

## বহিঃসংযোগ
*  টুর্নামেন্ট সাইট - ইএসপিএনক্রিকইনফো

বিষয়শ্রেণী:২০১৬-এ পাকিস্তানি ক্রিকেট
বিষয়শ্রেণী:পাকিস্তান সুপার লিগের মৌসুম
বিষয়শ্রেণী:২০১৫-১৬ এর ঘরোয়া ক্রিকেটে প্রতিযোগিতা
বিষয়শ্রেণী:পাকিস্তানের ক্রিকেট লিগ
এশিয়া কাপের পাঁচ-উইকেট প্রাপ্তির তালিকা

[থাম্ব|ডানে_উপরে|প্রতিযোগিতার যে-কোন বোলারের তুলনায় [লাসিথ মালিঙ্গা সর্বাধিক তিনবার ফিফার লাভ করেছেন।|alt=Lasith Malinga tossing a cricket ball during practice.]]
পাঁচ-উইকেট প্রাপ্তি ক্রিকেট খেলার একটি ইনিংসে একজন বোলারের পাঁচ বা ততোধিক উইকেট দখল করাকে বুঝানো হয়ে থাকে। এটি **ফাইভ-ফর** বা **ফিফার** নামেও পরিচিত। ক্রীড়া লেখক এম.এ. পারভেজ পাঁচ-উইকেট প্রাপ্তিকে একজন বোলারের উল্লেখযোগ্য অর্জন হিসেবে উল্লেখ করেছেন। এশিয়া কাপ প্রতিযোগিতায় জানুয়ারি, ২০১৬ সাল পর্যন্ত মাত্র ১১জন বোলার পাঁচ-উইকেট লাভ করার সক্ষমতা দেখিয়েছেন। আন্তর্জাতিক ক্রিকেট কাউন্সিলের নিয়ন্ত্রণাধীন এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা হিসেবে এশিয়া কাপের প্রবর্তন ঘটে। মূলতঃ ১৯৮৪ সালে দ্বি-বার্ষিক আকারে শুরু হওয়া প্রতিযোগিতাটি এ পর্যন্ত ১২বার অনুষ্ঠিত হয়েছে। তন্মধ্যে, ১৯৯৩ সালে পাকিস্তান ও ২০০৬ সালে ভারতে পূর্ব-ঘোষিত প্রতিযোগিতাটি বাতিল করা হয়। সর্বশেষ প্রতিযোগিতাটি ২০১৪ সালে অনুষ্ঠিত হয়।

প্রতিযোগিতার ইতিহাসে প্রথম পাঁচ-উইকেট লাভ করার কৃতিত্ব অর্জন করেন ভারতের আরশাদ আইয়ুব। ১৯৮৮ সালে পাকিস্তানের বিপক্ষে তিনি ৫/২১ লাভ করেছিলন।

## নির্দেশিকা

## পাঁচ-উইকেট প্রাপ্তি

## পাদটীকা

## তথ্যসূত্র

## গ্রন্থপঞ্জী

* 

বিষয়শ্রেণী:এশিয়া কাপ
বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ
বিষয়শ্রেণী:আন্তর্জাতিক ক্রিকেটে পাঁচ-উইকেট লাভকারী খেলোয়াড়দের তালিকা
বিষয়শ্রেণী:আন্তর্জাতিক ক্রিকেটে ৫ উইকেট লাভকারীদের তালিকা
জেড৫০০৪ (বাংলাদেশ)

**জেড৫০০৪** বা **[[রানীশংকাইল উপজেলা|রানীশংকাইল]]-[[হরিপুর উপজেলা|হরিপুর]] সড়ক** হচ্ছে বাংলাদেশের একটি আঞ্চলিক জেলা সড়ক। এটি উত্তর বাংলাদেশের ঠাকুরগাঁও জেলার রাণীশংকৈল পৌরসভায় আরম্ভ হয়ে প্রথমে পূর্ব-পশ্চিম এবং পরে উত্তর থেকে দক্ষিণ-পশ্চিম বিন্যাসে চলে গেছে।

জেড৫০০৪ সড়কটি **জেড৫০০২** বা **ঠাকুরগাঁও-নেকমরদ-পীরগঞ্জ-বীরগঞ্জ**-এর শিবদীঘি থেকে শুরু হয়েছে এবং হরিপুর উপজেলার থানা মোড়ে গিয়ে শেষ হয়েছে। অর্থাৎ এই সড়কটি হরিপুর উপজেলাকে রানীশংকাইল উপজেলার সাথে যুক্ত করেছে।

## দৈর্ঘ্য
রানীশংকাইল-হরিপুর সড়ক বা জেড৫০০৪-এর দৈর্ঘ্য ১৮ কিলোমিটার বা ১১ মাইল।

## যেসব বাজার স্পর্শ করেছে
* রাণীশংকৈল পৌরসভা
* শিবদীঘি
* বলিদ্বারা বাজার
* কামারপুকুর বাজার
* ডাঙ্গীপাড়া ইউনিয়ন 
* রণহাট্টা চৌরঙ্গী উচ্চ বিদ্যালয়
* চৌরঙ্গী বাজার
* বটতলী বাজার
* হরিপুর ইউনিয়ন 

## চিত্রশালা

Image:Shibdhighi Tematha.JPG|রাণীসংকৈল উপজেলায় শিবদীঘি তেমাথা, বামের দিকে দেখা যাচ্ছে জেড৫০০৪ সড়কের শুরু।
Image:Z5004 at Chowrangi.JPG|জেড৫০০৪, চৌরঙ্গী, হরিপুর ঠাকুরগাঁও, ডানদিকের সড়কটি হরিপুরে গেছে।


## আরও দেখুন
* বাংলাদেশের জাতীয় মহাসড়কগুলোর তালিকা

## তথ্যসূত্র

বিষয়শ্রেণী:বাংলাদেশের জেলা সড়ক
বিষয়শ্রেণী:রাণীশংকৈল উপজেলা
বিষয়শ্রেণী:হরিপুর উপজেলা
কেপ কোবরাস

**কেপ কোবরাস** () দক্ষিণ আফ্রিকার ঘরোয়া ক্রিকেটে ওয়েস্টার্ন প্রভিন্স ও বোল্যান্ড এলাকার প্রতিনিধিত্বকারী বিশেষ অধিকারপ্রাপ্ত ক্রিকেট দল। কেপ টাউনের পিপিসি নিউল্যান্ডস ও পার্লের বোল্যান্ড পার্কে যৌথভাবে নিজেদের অনুশীলনী খেলা পরিচালনা করে।
সানফয়েল কাপ, মোমেন্টাম ওয়ান ডে কাপ ও রাম স্লাম টি২০ চ্যালেঞ্জ প্রতিযোগিতায় কোবরাস দল খেলে থাকে। আধুনিক যুগে দলটি অন্যতম সফলতম ঘরোয়া দলের মর্যাদা পাচ্ছে।

## ইতিহাস
২০০৫-০৬ মৌসুম থেকে ওয়েস্টার্ন প্রভিন্স ও বোল্যান্ডের সম্মিলিত প্রথম-শ্রেণীর দলটি **নশুয়া মোবাইল কেপ কোবরাস** নামে পরিচিত ছিল। ওয়েস্টার্ন প্রভিন্স ও বোল্যান্ড দল ২০০৪-০৫ মৌসুমে যৌথভাবে **ওয়েস্টার্ন প্রভিন্স** নামে পরিচিত ছিল। ২০০৫ সালে বোল্যান্ড ক্রিকেট ও ওয়েস্টার্ন প্রভিন্স একিভূত হবার পর কোবরাসকে **ওয়েস্টার্ন প্রভিন্স** নামে ডাকা হতো।

## পোশাক
মোমেন্টাম ওয়ান ডে কাপ ও রাম স্লাম টি২০ চ্যালেঞ্জ প্রতিযোগিতায় কোবরাস দল নীল শার্ট ও ট্রাউজারের সাথে হালকা হলুদের আবরণ রাখে। দলটি বর্তমান পোশাক সরবরাহকারী হিসেবে রয়েছে বিএএস। এ মৌসুমে ব্যবসায়িক সম্প্রচার সংস্থা না থাকায় দলটি তাদের পোশাকে নেলসন মান্ডেলা ফাউন্ডেশন লোগো ব্যবহার করছে। দলটির সহযোগী ব্যবসায়িক অংশীদার কেএফএম।

## অর্জনসমূহ
* **সুপারস্পোর্ট সিরিজ (৩) - **২০০৯-১০, ২০১০-১১, ২০১২-১৩; **যৌথভাবে (০) - **
* **এমটিএন চ্যাম্পিয়নশিপ (১) - **২০০৬
* **প্রো২০ সিরিজ (২) - **২০০৮-০৯, ২০১০-২০১১"

## দলীয় সদস্য
আন্তর্জাতিক খেলায় ক্যাপ পরিধানকারী খেলোয়াড়দেরকে **গাঢ়ভাবে** দেখানো হয়েছে।

২০১৫-এ ক্রিকইনফো অনুযায়ী দলীয় সদস্যসহ (২০১৪/১৫ ও ২০১৫/১৬ মৌসুমের শৌখিন খেলোয়াড়)

## উল্লেখযোগ্য খেলোয়াড়
* হাসিম আমলা বর্ষসেরা খেলোয়াড় ২০০৪- ২০১৩
* পল অ্যাডামস
* জেপি ডুমিনি
* হার্শেল গিবস
* জ্যাক ক্যালিস
* অ্যাশওয়েল প্রিন্স
* অ্যান্ড্রু পুটিক
* গ্রেইম স্মিথ
* চার্ল উইলোবি
* মন্ডে জনডেকি
* মার্ক বাউচার
* গ্যারি কার্স্টেন
* রিচার্ড লেভি

## তথ্যসূত্র

* *South African Cricket Annual* &ndash; various editions
* *Wisden Cricketers' Almanack* &ndash; various editions

## বহিঃসংযোগ

* Nashua Cape Cobras

বিষয়শ্রেণী:২০০৫-এ দক্ষিণ আফ্রিকায় প্রতিষ্ঠিত
বিষয়শ্রেণী:২০০৫-এ প্রতিষ্ঠিত ক্রিকেট ক্লাব
বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল
বিষয়শ্রেণী:পশ্চিম কেপভিত্তিক ক্রিকেট
টেলিপোর্টেশন

থাম্ব|একটি কাল্পনিক ট্রান্সপোর্টার কক্ষ
**টেলিপোর্টেশন** বা **টেলিট্রান্সপোর্টেশন** হল পদার্থ বা শক্তিকে এক বিন্দু থেকে অন্য বিন্দুতে তত্ত্বীয় স্থানান্তরের প্রক্রিয়াকে বুঝায়। এই নতুন শব্দটি হল একটি পিন্ডারিশব্দ যা গ্রিক "Τηλε-" ("দূরে") থেকে উদ্ভূত। এটি বিজ্ঞান কল্পকাহিনী সাহিত্য, চলচ্চিত্র, এবং টেলিভিশনের একটি সাধারণ বিষয়।

## ব্যুৎপত্তি
পদার্থ বস্তুর এক স্থান থেকে অন্য স্থানে শারীরিকভাবে তাদের মধ্যে দূরত্ব অতিক্রম ছাড়া প্রকল্পিত গতিবিধি বর্ণনা করতে টেলিপোর্ট শব্দটি ব্যবহার করা হয় এবং একে ১৮৭৮ সালের প্রারম্ভিক দিকে নথিভুক্ত করা হয়েছে।

## তথ্যসূত্র

## আরও পড়ুন

*
*Lawrence M. Krauss (1995), *[[The Physics of Star Trek]]*,  Basic Books, 
*Eric W. Davis (2004), *[http://fas.org/sgp/eprint/teleport.pdf Teleportation Physics Study]*, Air Force Research Laboratory AFRL-PR-ED-TR-2003-0034
* 
* Will Human Teleportation Ever Be Possible?
*  Human teleportation is far more impractical than we thought 

বিষয়শ্রেণী:টেলিপোর্টেশন
বিষয়শ্রেণী:কল্পসাহিত্যে পদার্থবিজ্ঞান
বিষয়শ্রেণী:কল্পসাহিত্যে অতিমানবীয় বৈশিষ্ট্য বা সামর্থ্য
বিষয়শ্রেণী:বিজ্ঞান কল্পকাহিনী থিম
বিষয়শ্রেণী:আলো থেকে দ্রুত ভ্রমণ
বিষয়শ্রেণী:আলো থেকে দ্রুত যোগাযোগ
খমক (বাদ্যযন্ত্র)

[thumb|266x266px|একজন [বাউল *খমক* বাজাচ্ছেন।]]
***খমক*** *[[একতারা|একতারার]]* মতো প্রায় কাছাকাছি একতার বিশিষ্ট একটি বাদ্যযন্ত্র, যা মূলত ভারত এবং বাংলাদেশে অধিক জনপ্রিয়। যা ভারতের বঙ্গ, ওড়িশা, উত্তর-পূর্ব ভারত এবং বাংলাদেশে লোকসংগীতে ব্যাপক প্রচলিত, বিশেষ করে বাউল গানে। এটা একটি তারের একমাথা বিশিষ্ট একটি বাদ্যযন্ত্র যা বাজানোর সময় নাড়াতে হয়। এটা থেকে একতারার পার্থক্য এটাই যে এটার মাথার দিকে একতারার মতো বাঁশের ব্যবহার নেই। এই বাঁশের সাথে একতারার তার বাঁধা থাকে কিন্তু খমকে এটাই অনুপস্থিত। এটাতে তার অন্য হাতে ধরা থাকে এবং বিপরীত হাতে বাদক বাজাতে থাকে।

## বৈশিষ্ট্য এবং ব্যবহার
খমক প্রধানত মূল তিন অংশে বিভক্ত।  এটির বাটি বা গোল অংশ যা প্রায়ই কাঠ দিয়ে তৈরি করা হয় এবং অন্য প্রান্তের তার দ্বারা সংযুক্ত করা হয়, ছোট টুকরাটিও সাধারণত কাঠ দিয়ে তৈরি হয়। গোল অংশটি হাতের পিছনে কুনইয়ের নিচে চেপে রাখতে হয় এবং অন্য অপর প্রান্তের ছোট টুকরাটি ঐ একই হাত দিয়ে টেনে রাখতে হয়। অতঃপর, সঠিক সুর তোলার জন্য অন্য হাতে তারটি প্রয়োজনীয় টান বজায় রেখে নাড়াতে হয়। এটা মূলত প্রধানত বাউল গান (ফোক) এ ব্যবহৃত হয়। এটা বাংলাদেশ ও পূর্ব ভারতের সবচেয়ে প্রাচীন তারের যন্ত্রগুলোর মধ্য অন্যতম।

## তথ্যসূত্র

## বহিঃসংযোগ

বিষয়শ্রেণী:ভারতীয় বাদ্যযন্ত্র
বিষয়শ্রেণী:বাংলাদেশী বাদ্যযন্ত্র
বিষয়শ্রেণী:বাংলা সঙ্গীত
ডুগি (ড্রাম)

**ডুগি** এক ধরনের ভারতীয় বাদ্যযন্ত্র যা, কেটলির আকৃতির মতো। এটি আঙ্গুল ও হাতের তালু দিয়ে বাজাতে হয়। এটি বাংলাদেশি বাউল সম্প্রদায়রা তাদের বাউল গানে ব্যবহার করে। এটি ভারতের বাউলরা যেমন উত্তর প্রদেশে ডুগি আবার পাঞ্জাবে ডুক্কার বলে পরিচিত যা ফোক গানের মূল বাদ্যযন্ত্রের একটি।

সানাইয়ের বাদ্যযন্ত্রের মধ্য, একজন ডুগি বাদক মূল তাল ঠিক করে , কিন্তু বর্তমান সময়ে, একজন তবলা বাদক এই কাজটি করে থাকে।  ডুগি অনেকটা তবলার মতোই, কিন্তু আকৃতিতে ছোট। 
## তথ্যসূত্র

## বহিঃসংযোগ
* Video - Bismillah shehnai ensemble. Percussionist on the right side is playing duggi
*ভিডিও

বিষয়শ্রেণী:ভারতীয় বাদ্যযন্ত্র
বিষয়শ্রেণী:বাংলাদেশী বাদ্যযন্ত্র
পবন নেগি

**পবন নেগি** (; জন্ম: ৬ জানুয়ারি, ১৯৯৩) দিল্লিতে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলার।

## খেলোয়াড়ী জীবন
প্রথম-শ্রেণীর রঞ্জি ট্রফি প্রতিযোগিতাসহ লিস্ট এ ও টুয়েন্টি২০ খেলায় দিল্লির পক্ষে খেলছেন। ইন্ডিয়ান প্রিমিয়ার লিগের ২০১২ ও ২০১৩ আসরে দিল্লি ডেয়ারডেভিলস এবং ২০১৪ ও ২০১৫ আসরে চেন্নাই সুপার কিংসের পক্ষে খেলেন।

২০১৬ সালের আইপিএল নিলামে দিল্লি ডেয়ারডেভিলস তার বিনিময় মূল্য ৮.৫০ কোটি রূপি ধার্য্য করে যা যুবরাজ সিংয়ের চেয়েও বেশি। এরফলে তাকে নিলামের সবচেয়ে দামী বিক্রিত তারকায় পরিণত করে।

## ব্যক্তিগত জীবন
উত্তরাখণ্ডের আলমোরা এলাকায় তার জন্ম। বর্তমানে তার পরিবার নয়াদিল্লীর সাদিকনগরে বসবাস করছে। দিল্লি পাবলিক স্কুলে পড়াশোনা করেছেন তিনি।

## তথ্যসূত্র

## আরও দেখুন
* আশীষ নেহরা
* ভারত জাতীয় ক্রিকেট দল
* ২০১৬ আইসিসি বিশ্ব টুয়েন্টি২০

বিষয়শ্রেণী:ভারতীয় ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লির ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:লিজেন্ডস অব রূপগঞ্জের ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
অ্যাটর্নি জেনারেল

থাম্ব|ইলিনয়ের অ্যাটর্নি জেনারেলের সিল
সারা বিশ্বে **অ্যাটর্নি জেনারেল** পদের কাজ হচ্ছে সেই দেশের সরকারের রাজনৈতিক এবং প্রশাসনিক সিদ্ধান্ত সমূহ বাস্তবায়ন করা।

বাংলাদেশের সংবিধান মোতাবেক **অ্যাটর্নি জেনারেল** সাংবিধানিক পদ নয়। এটি একটি সংবিধিবদ্ধ পদ। সাংবিধানিক পদ হচ্ছে সে সকল পদ, যেগুলোর মেয়াদ সংবিধান দ্বারা সংরক্ষিত, সংবিধান দ্বারা রক্ষিত। বাংলাদেশের সংবিধান অনুযায়ী অ্যাটর্নি জেনারেলের মেয়াদ নির্দিষ্ট করা নেই। বাংলাদেশের সংবিধানের ৬৪(১) অনুচ্ছেদ অনুসারে রাষ্ট্রপতি কর্তৃক সুপ্রীম কোর্টের বিচারক হওয়ার যোগ্যতাসম্পন্ন কোন ব্যক্তি এটর্নি জেনারেল হিসেবে নিযুক্ত হন। সংবিধানের ১০৬ অনুচ্ছেদ অনুসারে এটর্নি জেনারেল রাষ্ট্রপতি কর্তৃক উত্থাপিত যেকোনো রেফারেন্সের ক্ষেত্রে তাঁর নিজস্ব মত প্রকাশ করার জন্য ক্ষমতাপ্রাপ্ত। অনুচ্ছেদ ৬৪(৪) অনুসারে রাষ্ট্রপতির সন্তোষানুযায়ী সময়সীমা পর্যন্ত অ্যাটর্নি জেনারেল স্বীয় পদে বহাল থাকবেন এবং রাষ্ট্রপতি কর্তৃক নির্ধারিত পারিশ্রমিক লাভ করবেন। কিছু কিছু আইন বিশেষজ্ঞের মতে অ্যাটর্নি জেনারেল পদটা হচ্ছে একটি রাজনৈতিক পদ।

অ্যাটর্নি জেনারেল সরকারকে সংবিধান, সাধারণ আইন, আন্তর্জাতিক চুক্তি এবং অন্যান্য গুরুত্বপূর্ণ বিষয়ে আইনগত পরামর্শ দেন। সরকারের পক্ষে আদালতে উপস্থিত থাকেন। বলা যায় **অ্যাটর্নি জেনারেল** হলো সরকারের আইনগত পরামর্শক। 

## আরও দেখুন

* বাংলাদেশের সংবিধান
* বাংলাদেশের অ্যাটর্নি জেনারেল
* আবু মোহাম্মদ আমিন উদ্দিন

## তথ্যসূত্র

বিষয়শ্রেণী:সরকার
সামরিক আদালত

থাম্ব|১৯৪৮ সালে সুইডিশ সামরিক আদালত।

**সামরিক আদালত** বা **কোর্ট-মার্শাল** হলো সেনাবাহিনীতে সৈনিক ও কর্মকর্তাদের চাকরির শৃংখলা ভাঙ্গন জনিত অপরাধের বিচার করার জন্য সেনা কর্মকর্তাদের নিয়ে গঠিত একটি আদালত।

## গঠন প্রক্রিয়া
এই আদালত কয়েকজন সেনা কর্মকর্তাকে নিয়ে গঠিত হয়।

## বিচার প্রক্রিয়া
সামরিক আদালত জজ অ্যাডভোকেট নামক আইনি যোগ্যতাসম্পন্ন একজন কর্মকর্তার দেওয়া পরামর্শ অনুযায়ী বিচারকার্য পরিচালনা করেন।

## তথ্যসূত্র

বিষয়শ্রেণী:সরকার
বিষয়শ্রেণী:বাংলাদেশের আইন
চাটমোহর শাহী মসজিদ

**চাটমোহর শাহী মসজিদ** বাংলাদেশের একটি প্রাচীন মসজিদ। চাটমোহর উপজেলা হতে আনুমানিক ২০০ গজ দূরে অবস্থিত। এটি বাংলাদেশের একটি প্রত্নতাত্ত্বিক স্থান। এক সময়ে মসজিদটি ধ্বংসস্তুপে পরিণত হয়েছিল। ১৯৮০’র দশকে বাংলাদেশ প্রত্নতত্ত্ব অধিদপ্তর এটিকে সম্পূর্ণরূপে নির্মাণ করে। বর্তমানে এটি একটি সংরক্ষিত ইমারত। মসজিদটিতে তুঘরা লিপিতে উৎকীর্ণ একটি ফারসি শিলালিপি ছিলো। বর্তমানে শিলালিপিটি রাজশাহী বরেন্দ্র গবেষণা জাদুঘরে সংরক্ষিত আছে।

## অবস্থান
পাবনা জেলার চাটমোহর উপজেলার বাজারের কেন্দ্রস্থলে অবস্থিত।

## ইতিহাস
পাবনার অন্যতম প্রধান বাণিজ্য কেন্দ্র চাটমোহর একদা ছিলো মোঘল-পাঠানদের অবাধ বিচরণভূমি। আর সে সময়ে ১৫৮১ খ্রিষ্টাব্দে আবুল ফতেহ মোহাম্মদ মাসুম খাঁ (যিনি মাসুম খাঁ কাবলি নামে পরিচিত) নামের সম্রাট আকবরের পাঁচহাজারী এক সেনাপতির অর্থায়নে তার ভাই খাঁন মোহাম্মদ কাকশাল একটি মসজিদ নির্মাণ করেন। এটিই আজকের চাটমোহর শাহী মসজিদ, যা মাসুম খাঁ কাবলির শাহী মসজিদ নামেও পরিচিত।

## বিবরণ
মসজিদটির ভেতরে দৈর্ঘ্য ৩৪ হাত, প্রস্থ ১৫ হাত, উচ্চতা প্রায় ৩০ হাত বা প্রায় ৪৫ ফুট। ক্ষুদ্র পাতলা নকশা খচিত লাল জাফরী ইটে মসজিদটি নির্মাণ করা হয়। মসজিদের দেয়ালটি সাড়ে চার হাত প্রশস্থ। তিন গম্বুজ বিশিষ্ট মসজিদটির সামনে ইদারার গায়ে কালেমা তাইয়েবা লিখিত একখন্ড কালো পাথর এখনো প্রোথিত।

সম্রাট আকবরের এক সেনাধ্যক্ষ মাসুম খাঁ কাবুলী এই মসজিদটি তৈরী করেন। মসজিদটির উচ্চতা প্রায় ৪৫ ফুট। এর উপরি ভাগে তিনটি গম্বুজ এবং সম্মুখ ভাগে তিনটি খিলান আকৃতির গেট রয়েছে ও পশ্চিম পাশে এ রকম খিলান আকৃতির আরো দুইটি গেট আছে। মসজিদের অভ্যন্তরে মেহরাবের চারদিকে ইটের কারুকার্য লক্ষণীয়। এ মসজিদের অভ্যন্তরে ছোটো ছোটো চারটি কুলুঙ্গী রয়েছে। মসজিদের বাইরে এবং ভেতরে দেয়ালগাত্রে জাফরী ইটের সুন্দর কারুকার্য দেখা যায়। অনেকের মতে, এই খিলান পরিকল্পনার মূলে আছে প্রাচীন পারস্যের সাসানীয় স্থাপত্যের প্রভাব। সাসানীয় আমলে (২১২ – ৬৫১ খ্রি.) ইরানে এ রকম খিলান তৈরীর কৌশল উদ্ভব হয়েছিল। মাসুম খাঁ কাবুলী নির্মিত মসজিদটির ভেতরে একটি কালো বর্ণের ফলক ছিল (এটি রাজশাহী বরেন্দ্র মিউজিয়ামে সংরক্ষিত আছে)। ফলকে খোদাইকৃত ফার্সি অক্ষরে মসজিদ নির্মাণের ইতিহাস লিপিবদ্ধ আছে। মসজিদের সামনে ইদারার মধ্যে কালেমা তাইয়েবার শিলালিপি দেখা যায়।

## চিত্রশালা

File:Ancient Shahi Mosque, Pabna2.jpg|পাশ থেকে শাহী মসজিদ
File:Cahatmothar sahi moszid1.jpg|মসজিদটির সামনে ফুলের টপ
File:Cahatmothar sahi moszid2.jpg|তিন গম্বুজসহ মসজিদ
File:Cahatmothar sahi moszid3.jpg|প্রশস্ত দেয়াল
File:Cahatmothar sahi moszid4.jpg|মূল দেয়াল


## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* রাজশাহী বিভাগের মসজিদের তালিকা
* চাটমোহর উপজেলা

## তথ্যসূত্র

## বহিঃসংযোগ

বিষয়শ্রেণী:মুঘল মসজিদ
বিষয়শ্রেণী:পাবনা জেলার দর্শনীয় স্থান
বিষয়শ্রেণী:পাবনা জেলার মসজিদ
বিষয়শ্রেণী:পাবনা জেলার প্রত্নতাত্ত্বিক স্থাপনা
বিষয়শ্রেণী:১৫৮১-এ প্রতিষ্ঠিত
দ্য রেভেন্যান্ট (২০১৫-এর চলচ্চিত্র)

**দ্য রেভেন্যান্ট** ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন আলেহান্দ্রো গোন্সালেস ইনারিতু। মূল চরিত্রে অভিনয় করেছেন লিওনার্দো ডি ক্যাপ্রিও। ৮৮তম অস্কার আসরে সেরা ছবি, সেরা পরিচালক, সেরা অভিনেতাসহ সর্বোচ্চ ১২টি বিভাগে মনোনয়ন পেয়েছে ‘দ্য রেভেন্যান্ট’।

## কাহিনি
একদিকে বন্য হিংস্র প্রাণীর করাল থাবা, অন্যদিকে হাড় কাঁপানো শীত। জীবন বাঁচানোর এক ভয়াবহ সংগ্রাম। এ অবস্থায় প্রতিপক্ষের সঙ্গে যুদ্ধে সব হারিয়েও নিঃস্ব মানুষের ঘুরে দাঁড়ানোর গল্প ‘দ্য রেভেন্যান্ট’।

## তথ্যসূত্র

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:২০১০-এর দশকের রোমাঞ্চকর চলচ্চিত্র
বিষয়শ্রেণী:২০১০-এর দশকের অভিযানধর্মী চলচ্চিত্র
বিষয়শ্রেণী:আলেহান্দ্রো গোন্সালেস ইনারিতু পরিচালিত চলচ্চিত্র
বিষয়শ্রেণী:আলেহান্দ্রো গোন্সালেস ইনারিতুর চিত্রনাট্য
বিষয়শ্রেণী:আইম্যাক্স চলচ্চিত্র
বিষয়শ্রেণী:অ্যাপিয়ান ওয়ে প্রডাকশন্সের চলচ্চিত্র
বিষয়শ্রেণী:মার্কিন অভিযানধর্মী নাট্য চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:রিজেন্সি এন্টারপ্রাইজের চলচ্চিত্র
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:মার্কিন অস্তিত্বরক্ষা চলচ্চিত্র
বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:অ্যানি পুরস্কার বিজয়ী
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:রিজেন্সির চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:আর্জেন্টিনায় ধারণকৃত চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
দ্য বিগ শর্ট (চলচ্চিত্র)

**দ্য বিগ শর্ট** ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন অ্যাডাম ম্যাককে। মূল চরিত্রে অভিনয় করেছেন ব্র্যাড পিট, ক্রিশ্চিয়ান বেল, স্টিভ ক্যারল। ৮৮তম একাডেমি পুরস্কার আসরে ৫টি বিভাগে মনোনয়ন পেয়েছে ‘দ্য বিগ শর্ট’। সত্য ঘটনা অবলম্বনে ২০১০ সালে ‘দ্য বিগ শর্ট’ নামে একটি বই লিখেছিলেন সাংবাদিক মাইকেল লুইস। চলচ্চিত্রটি এই বই অবলম্বনেই তৈরি করা হয়েছে।

## কাহিনী
নিজেদের দূরদর্শিতা দিয়ে চার ব্যক্তি বুঝে যায় যুক্তরাষ্ট্রের ক্রেডিট কার্ড ও হাউজিং ব্যবসায় ধস নামতে পারে। এই সুযোগে বড় ব্যাংকগুলোকে দেখে নেওয়ার সিদ্ধান্ত নেয় তারা। অবশেষে সফল হয়।

## তথ্যসূত্র

বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:কলোরাডোয় ধারণকৃত চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:২০০৮-এর পটভূমিতে চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের অপরাধ হাস্যরসাত্মক নাট্য চলচ্চিত্র
বিষয়শ্রেণী:মার্কিন জীবনীমূলক চলচ্চিত্র
বিষয়শ্রেণী:মার্কিন অপরাধ হাস্যরসাত্মক নাট্য চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:২০০৫-এর পটভূমিতে চলচ্চিত্র
বিষয়শ্রেণী:২০০৬-এর পটভূমিতে চলচ্চিত্র
বিষয়শ্রেণী:২০০৭-এর পটভূমিতে চলচ্চিত্র
বিষয়শ্রেণী:নিউ অর্লিন্সে ধারণকৃত চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:রিজেন্সির চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক চলচ্চিত্র
ব্রিজ অব স্পাইজ

** ব্রিজ অব স্পাইজ** ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন স্টিভেন স্পিলবার্গ। মূল চরিত্রে অভিনয় করেছেন টম হ্যাংকস। ৮৮তম একাডেমি পুরস্কার আসরে ৬টি বিভাগে মনোনয়ন পেয়েছে ‘ব্রিজ অব স্পাইজ’।
## কাহিনি
নিউ ইয়র্কের আইনবিদ জেমস ডোনোভান (টম হ্যাংকস)। পরে মার্কিন গোয়েন্দা সংস্থা সিআইএর পক্ষে কাজ করেন ডোনোভান। যিনি রুশ গুপ্তচর রুডলফ আবেলকে আইনি সুরক্ষা দেন।  তখন তার দায়িত্ব পরে সোভিয়েত ইউনিয়নের সাথে সমঝোতা করে পাওয়ারস নামের একজন মার্কিন পাইলটকে ফিরিয়ে আনা। ডোনোভান এমন ঝুঁকিপূর্ণ কাজে জড়িয়ে পড়ায় তার স্ত্রী এবং সন্তানেরা দুশ্চিন্তাগ্রস্থ পড়েন।

## তথ্যসূত্র

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের ঐতিহাসিক চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন ঐতিহাসিক নাট্য চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:জার্মান চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:স্টিভেন স্পিলবার্গ প্রযোজিত চলচ্চিত্র
বিষয়শ্রেণী:মার্কিন রাজনৈতিক নাট্য চলচ্চিত্র
বিষয়শ্রেণী:মার্কিন রাজনৈতিক রোমাঞ্চকর চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:বার্লিনের পটভূমিতে চলচ্চিত্র
বিষয়শ্রেণী:জার্মানিতে ধারণকৃত চলচ্চিত্র
বিষয়শ্রেণী:বার্লিনে ধারণকৃত চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে গোয়েন্দা চলচ্চিত্র
বিষয়শ্রেণী:বাবেল্সবার্গ স্টুডিওর চলচ্চিত্র
বিষয়শ্রেণী:মার্কিন আদালতের চলচ্চিত্র
বিষয়শ্রেণী:আইনজীবী সম্পর্কে চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:ব্রুকলিনের পটভূমিতে চলচ্চিত্র
বিষয়শ্রেণী:নিরাপত্তা ও নজরদারি সম্পর্কিত চলচ্চিত্র
বিষয়শ্রেণী:২০১০-এর দশকের গুপ্তচর চলচ্চিত্র
বিষয়শ্রেণী:মার্কিন গুপ্তচর চলচ্চিত্র
বিষয়শ্রেণী:অ্যাম্বলিন এন্টারটেইনমেন্টের চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:স্টিভেন স্পিলবার্গ পরিচালিত চলচ্চিত্র
বিষয়শ্রেণী:১৯৫৭-এর পটভূমিতে চলচ্চিত্র
বিষয়শ্রেণী:পাকিস্তানের পটভূমিতে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে থ্রিলার চলচ্চিত্র
বিষয়শ্রেণী:টাচস্টোন পিকচার্সের চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
স্বাধীনতা স্তম্ভ

**স্বাধীনতা স্তম্ভ**  বাংলাদেশের মুক্তিযুদ্ধের স্মারক হিসেবে নির্মিত একটি স্মৃতিস্তম্ভ। এটি ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের অভ্যন্তরভাগে নির্মাণ করা হয়েছে।  সোহরাওয়ার্দী উদ্যানের উত্তর পাশে স্থাপিত শিখা চিরন্তন-এর বরাবর দক্ষিণ দিকে এটির অবস্থান। ভূমি থেকে কিছুটা ওপরভাগে নির্মিত একটি প্রশস্ত চৌকো কংক্রিটের চাতালের দক্ষিণ পাশে এটির অবস্থান। এই চাতালের পশ্চিম পাশে রয়েছে একটি কৃত্রিম জলাধার এবং পূর্ব পাশে রয়েছে টেরাকোটায় আচ্ছাদিত একটি অনতিউচ্চ দেয়াল যার পেছনেই ভূগর্ভস্ত স্বাধীনতা জাদুঘর-এ যাওয়ার সিঁড়ি। সন্ধ্যা বেলায় কাঁচ নির্মিত স্তম্ভটি একটি আলোকস্তম্ভে পরিণত হয়। এ থেকে বিচ্ছুরিত শক্তিশালী বৈদ্যুতিক আলোক রশ্মি চারপাশের আকাশকে আলোময় করে তোলে।

## স্থপতি
স্বাধীনতা স্তম্ভের নকশা করেছেন আরবানা নামীয় স্থাপত্য সংস্থার দুই স্থপতি কাশেফ মাহবুব চৌধুরী ও মেরিনা তাবাসসুম।

## নির্মাণকাল
বাংলাদেশ সরকারের মুক্তিযুদ্ধ মন্ত্রণালয়ের অধীন একটি উন্নয়ন প্রকল্পের আওতায় এই স্বাধীনতা স্তম্ভের নির্মাণকাজ শুরু হয় ১৯৯৮ খ্রিষ্টাব্দে এবং ২০১৩  খ্রিষ্টাব্দে এটি সম্পূর্ণ হয়।  গণপূর্ত বিভাগের তত্ত্বাবধানে এটি নির্মিত হয়।

## নির্মাণশৈলী
এটি মূলত একটি গ্লাস টাওয়ার। টাওয়ারটির কাঠামো ইস্পাত দিয়ে তৈরি। এর উপরিভাগে রয়েছে স্বচ্ছ কাচ। এতে সূর্যের আলোর প্রতিসরণ ও প্রতিফলন হয়। রাতে বৈদ্যুতিক আলোর মাধ্যমে স্তম্ভটি আলোকিত করা হয়। টাওয়ারটি উচ্চতায় ১৫০ ফুট ও প্রস্থ ১৬ ফুট।

## পটভূমি
১৯৭১ খিস্টাব্দে পৃথিবীর মানচিত্রে স্বাধীন সার্বভৌম রাষ্ট্র হিসেবে বাংলাদেশের অভ্যূদয় ঘটে। বাংলাদেশের অভ্যূদয়ের ইতিহাসের সঙ্গে ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের যোগসূত্রিতা ধারাবাহিক। ১৯৭১-এর ৭ মার্চ বাঙ্গালি জাতির নেতা বঙ্গবন্ধু শেখ মুজিবুর রহমান এখানে প্রদত্ত ভাষণে বলেছিলেন, ’এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’ ২৬ শে মার্চ ১৯৭১ যে রক্তক্ষয়ী মুক্তিযুদ্ধের সূত্রপাত হয়েছিল, ১৬ ডিসেম্বর ১৯৭১ এই সোহরাওয়ার্দী উদ্যানেই যৌথবাহিনীর নিকট পাকিস্তানি সেনাবাহিনীর আত্মসমর্পণের মধ্য দিয়ে তার সফল যবনিকাপাত হয়। পাকিস্তানের মিয়ানওয়ালী কারাগার থেকে মুক্তি পেয়ে ১৯৭২-এর ১০ জানুয়ারী বঙ্গবন্ধু শেখ মুজিবুর রহমান এখানেই সদ্য স্বাধীন বাংলাদেশে তার প্রথম ভাষণ দিয়েছিলেন। এখানেই ১৯৭২ খ্রিষ্টাব্দে ভারতের প্রধান মন্ত্রী ইন্দিরা গান্ধী বক্তৃতা করেছিলেন।  এসব নানা ঐতিহাসিক ঘটনাকে স্মরণীয় করে রাখার উদ্দেশ্যেই সরকার সোহরাওয়ার্দী উদ্যানে স্বাধীনতা সংশ্রয় নির্মাণের পরিকল্পনা করে। স্বাধীনতা স্তম্ভ এই সংশ্রয়েরই অন্যতম আঙ্গিক।

## চিত্রশালা

3. স্বাধীনতা স্তম্ভ.jpg|লেক-সহ স্বাধীনতা স্তম্ভ
গৌরবের স্বাধীনতা স্তম্ভ। 05.jpg|স্বাধীনতা স্তম্ভ দাঁড়িয়ে
স্বাধীনতা স্তম্ভ ছবি নং ৮.jpg|বিকেলে স্বাধীনতা স্তম্ভ ও দর্শনার্থী
স্বাধীনতা স্তম্ভ-৩.jpg|রাতের স্বাধীনতা স্তম্ভ
Shadinota jadughor.jpg


## তথ্যসূত্র

বিষয়শ্রেণী:সোহরাওয়ার্দী উদ্যান
বিষয়শ্রেণী:বাংলাদেশের স্থাপত্য
বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
বিষয়শ্রেণী:বাংলাদেশের স্মৃতিস্তম্ভ ও স্মারক
বিষয়শ্রেণী:বাংলাদেশের জাতীয় প্রতীক
বিষয়শ্রেণী:ঢাকা জেলার দর্শনীয় স্থান
চিত্রা সিনহা

**চিত্রা সিনহা** একজন বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক। তার অভিনয় জীবনের অভিষেক হয় কলকাতায় চলচ্চিত্র নির্মাতা রাজেন তরফদার এর হাত ধরে। ১৯৬০ সালে এহতেশাম পরিচালিত *রাজধানীর বুকে* চলচ্চিত্রে অভিনয়ের মাধ্যমে ঢাকাই চলচ্চিত্রে পদার্পণ করেন। এই ছবিতে রহমানের সাথে জুটি বদ্ধ হয়ে অভিনয় করে ব্যাপক জনপ্রিয়তা অর্জন করেন। স্বল্প অভিনয় জীবনে তিনি মাত্র নয়টি চলচ্চিত্রে অভিনয় করেন। চিত্র পরিচালক কাজী জহির এর সাথে বিবাহ বন্ধনে আবদ্ধ হওয়ার পরে তিনি **চিত্রা জহির** নাম ধারণ করেন ও এ নামেই পরিচিতি লাভ করেন। তিনি বর্তমানে চিত্রা ফিল্মস প্রযোজনা প্রতিষ্ঠানের স্বত্ত্বাধিকারী। ষাটের দশক থেকে এ প্রতিষ্ঠানের মাধ্যে বেশ কিছু উল্লেখযোগ্য চলচ্চিত্রের প্রযোজনা করা হয়।

## প্রথম জীবন
চিত্রা সিনহা রাজশাহীর এক সম্ভ্রান্ত বাঙালি হিন্দু পরিবারে জন্মগ্রহণ করেন। 

## পেশা জীবন

## চলচ্চিত্রের তালিকা
### অভিনয়

### প্রযোজনা

## ব্যক্তিগত জীবন
১৯৬০ এর দশকের শেষের দিকে চলচ্চিত্র পরিচালক কাজী জহিরের এর সাথে চিত্রা সিনহা বিবাহ বন্ধনে আবদ্ধ হন। বিয়ের পরে তিনি চিত্রা জহির নামে পরিচিতি লাভ করেন। তাদের একমাত্র সন্তান সাগর জহির বর্তমানে চলচ্চিত্র প্রযোজনার সাথে যুক্ত আছেন।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:হিন্দুধর্ম থেকে ইসলামে ধর্মান্তরিত
বিষয়শ্রেণী:ইসলামে ধর্মান্তরিত
বিষয়শ্রেণী:বাঙালি মুসলিম
করুলিয়া নদী

**করুলিয়া নদী** বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ১৯৪ মিটার এব প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করুলিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৫।

## প্রবাহ
করুলিয়া নদীটি খুলনা জেলার পাইকগাছা উপজেলার লস্কর ইউনিয়নে প্রবহমান কপোতাক্ষ নদ থেকে উৎপত্তি লাভ করেছে। পরবর্তী পর্যায়ে এ নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে মিনহাজ নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। সমুদ্র উপকূলীয় এলাকা দিয়ে প্রবাহিত হওয়ায় এ নদীতে জোয়ারভাটার প্রভাব পরিলক্ষিত হয়। নদীতে সারা বছর ছোট বড় নৌকা চলাচল করে। নদীর দুই পাশে আছে উপকূলীয় প্রতিরক্ষা বাঁধ।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:খুলনা জেলার নদী
বিষয়শ্রেণী:পাইকগাছা উপজেলা
ধারওয়াদ পেড়া

**ধারওয়াদ পেড়া** () হচ্ছে ভারতের  কর্ণাটক রাজ্যের এক অনন্য স্বাদের **মিষ্টি/মিঠাই**। এই মিষ্টির ইতিহাস প্রায় ১৭৫ বছরের পুরনো। **ধারওয়াদ পেড়া** মিষ্ঠান্নকে ভারতের ভৌগোলিক স্বীকৃতি দেয়া হয়েছে। এর জিআই(GI) নাম্বার হচ্ছে: ৮৫।
## ইতিহাস
‘“ধারওয়াদ পেড়ার’’’ প্রচলন মূলত ঠাকুর পরিবারের দ্বারা শুরু হয়েছিল ,যারা উত্তর প্রদেশ এর উন্নাও থেকে দেশান্তরিত হয়ে ‘“ধারওয়াদ’’’ এসেছিল ১৯ শতকের প্রথম দিকে যখন উন্নাও এ প্লেগ রোগ মহামারি আকারে ছড়িয়ে পড়ে। “রাম রতন সিং ঠাকুর”, প্রথম প্রজন্মের ময়রা (মিঠাইওয়ালা) যিনি স্থানীয়ভাবে পেড়া প্রস্তুত ও বিক্রি করা শুরু করেন। ঠাকুরের নাতি “বাবু সিং ঠাকুর” পারিবারিক ব্যবসার উন্নতি সাধনে তাদের লাইন বাজার দোকানে সহায়তা করতেন এজন্য একে স্থানীয়ভাবে "লাইন বাজার পেড়া" নামে ডাকা হত। ব্যবসায়িক গোপনীয়তা হিসেবে পরিবারটি পেড়ার মুল উপকরণ একান্ত গোপন রেখেছিল যা তাদের বংশ পরম্পরা ধরে চলে আসে।‘“বাবুসিং ঠাকুরের”’ একমালিকানা দোকানে কয়েক দশক ধরে পেড়ার বিপণন চলে আসছিল এবং পরবর্তীতে ধারওয়াদ, হাব্লি, বেঙ্গালুরু, হাবেরী এবং পুনেতে এর প্রসার ঘঠে। পুনে এবং অন্যান্য জায়গার মিষ্টি বিপণীতে ‘“ধারওয়াদ পেড়ার’’’ বিক্রি হয় যার সাথে ঠাকুর পরিবারের কোন সংযোগ নেই।
## উপকরণ
উপকরণসমূহের মধ্যে রয়েছে দুধ,চিনি এবং ঘনীভূত দুধ।
## প্রস্তুতকরণ
দুধ গরম করে এবং ক্রমাগত নেড়েছেরে বিভিন্ন ফ্লেভার এবং চিনির সংমিশ্রণে এটি প্রস্তুত করা হয়।
## আরো দেখুন
* কর্ণাটকের রন্ধনপ্রণালী
## তথ্যসূত্র

বিষয়শ্রেণী:বিষয়শ্রেণী:কর্ণাটকের রন্ধনশৈলী
বিষয়শ্রেণী:ভারতীয় নাশতা
বিষয়শ্রেণী:ভারতের ভৌগোলিক নির্দেশক
বিষয়শ্রেণী:কর্ণাটকের রন্ধনশৈলী
বিষয়শ্রেণী:ভারতীয় মিষ্টান্ন
বিষয়শ্রেণী:কনফেকশনারি
বিষয়শ্রেণী:কর্ণাটকের ভৌগোলিক নির্দেশক
বিষয়শ্রেণী:ধারওয়াড় জেলা
চান্দেরী শাড়ী

**চান্দেরি শাড়ী** ভারতের মধ্যপ্রদেশের চান্দেরী অঞ্চলে নির্মিত একটি ঐতিহ্যপুর্ণ শাড়ী .

## পুরাণ ও ইতিহাস

পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত।

বিখ্যাত তাঁত শিল্পটি দ্বিতীয় থেকে সপ্তম শতাব্দীর মধ্যে শুরু হয়। এটা রাজ্যের দুটি সাংস্কৃতিক অঞ্চলের সীমারেখা উপর গড়ে উঠেছে, মল্য এবং বুন্দেলখন্ড। বিন্ধ্যাচল সীমারেখায় বসবাসকারীদের মধ্যে অনেক রকমের ঐতিহ্য দেখা যায়। ১১শ শতাব্দীতে মল্য, মেডোয়া, মধ্য ভারত এবং দক্ষিণ গুজরাটের বাণিজ্য কেন্দ্রগুলিতে এই শিল্পের গুরুত্ব বাড়ে।

## মূলভাব ও বিষয়বস্তু
এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত।
কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়।

## তথ্যসূত্র

বিষয়শ্রেণী:শাড়ী
বিষয়শ্রেণী:মধ্যপ্রদেশের সংস্কৃতি
বিষয়শ্রেণী:ভারতের ভৌগোলিক নির্দেশক
বিষয়শ্রেণী:শাড়ি
বিষয়শ্রেণী:অশোকনগর জেলা
বিষয়শ্রেণী:মধ্যপ্রদেশের ভৌগোলিক নির্দেশক
কাটাখালী নদী

**কাটাখালী নদী** বাংলাদেশের দক্ষিণ-পশ্চিমাঞ্চলের নড়াইল এবং খুলনা জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ১৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৮।

## প্রবাহ
কাটাখালী নদীটি নড়াইল জেলার কালিয়া উপজেলার খাসিয়াল ইউনিয়নের প্রবহমান নবগঙ্গা নদীর পাটনা নামক স্থান হতে উৎপত্তি লাভ করেছে। অতঃপর নড়াগাতি থানার কলাবাড়িয়া ইউনিয়ন দিয়ে প্রবাহিত হয়ে তেরখাদা উপজেলার পারখালী গ্রাম দিয়ে তেরখাদা উপজেলাতে প্রবেশ করেছে। তেরখাদা উপজেলার ছাগলদহ ইউনিয়ন পর্যন্ত প্রবাহিত হয়ে আঠারোবাঁকি নদীতে পতিত হয়েছে। নদীটি মৌসুমি প্রকৃতির। নদীতে জোয়ার-ভাটার প্রভাব রয়েছে। এই নদীর দুই তীরে উপকূলীয় প্রতিরক্ষা বাঁধ রয়েছে।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:কালিয়া উপজেলা
বিষয়শ্রেণী:খুলনা জেলার নদী
বিষয়শ্রেণী:তেরখাদা উপজেলা
আজমিরীগঞ্জ পৌরসভা

**আজমিরীগঞ্জ পৌরসভা** বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘গ’’ শ্রেনীভূক্ত পৌরসভা।

## অবস্থান ও আয়তন
আজমিরীগঞ্জ পৌরসভাটি সিলেট বিভাগের হবিগঞ্জ জেলার আজমিরীগঞ্জ উপজেলা সদরে অবস্থিত। এই পৌর এলাকাটির আয়তন সাড়ে ৬ বর্গ কিলোমিটার।

## ইতিহাস
২০০০ ইং সালের স্থানীয় সরকারের নিকটে ততকালীন নেতা হাফিজ উদ্দিন আফাই মিয়া স্থানীয় সরকার মন্ত্রণালয়ের আজমিরীগঞ্জ পৌরসভার জন্য বিশেষ আবেদন করে ও তাঁর নিকটতম কিছু সিনিয়র মন্ত্রী ও সচিব ও কেন্দ্রীয় আওয়ামী লীগ নেতাগণদের অনুরোধে বিষয় পর্যাবেক্ষণ ও পৌরসভা সীমানা তৈরি অনুমতি দেন। পরবর্তীতে ২০০৪ সালের ২১ জানুয়ারি তারিখ আজমিরীগঞ্জ উপজেলা সদর'কে পৌরসভা হিসাবে ঘোষণা করা হয়।

## প্রশাসনিক উপাত্ত
৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ
* ১ নং ওয়ার্ড - ফতেহপুর, কৃষ্ণ নগর, ঝালহাটি;
* ২ নং ওয়ার্ড - নগর আংশিক;
* ৩ নং ওয়ার্ড - নগর আংশিক;
* ৪ নং ওয়ার্ড - ইলামনগর, আজিমনগর জুম্মাহাটি;
* ৫ নং ওয়ার্ড - আজিমনগর লম্বাহাটি;
* ৬ নং ওয়ার্ড - নবীন নগর, আজিমনগর মুন্সিহাটি;
* ৭ নং ওয়ার্ড - শরীফ নগর;
* ৮ নং ওয়ার্ড - আজমিরীগঞ্জ বাজার, পুকুরপাড়;
* ৯ নং ওয়ার্ড - জগতপুর, সমীপুর।

## নির্বাচিত জন-প্রতিনিধি
বিগত ২০১৫ সালের ৩০ ডিসেম্বর তারিখে সারা দেশে মোট ২৩৪টি পৌরসভায় নির্বাচন অনুষ্ঠিত হলেও বিগত ২০ বছরের অধিক সময় যাবৎ মামলা জটিলতার কারণে পৌরসভা প্রতিষ্ঠার পর হতে এখানে কোন নির্বাচন আয়োজন করা যায়নি।

## আরও দেখুন
* আজমিরীগঞ্জ উপজেলা;
* হবিগঞ্জ জেলা;
* বাংলাদেশের পৌরসভাসমূহের তালিকা।

## তথ্যসূত্র

## বহিঃসংযোগ
* আজমিরীগঞ্জ পৌরসভা - জাতীয় তথ্য বাতায়ন।
* আজমিরীগঞ্জ পৌরসভা - স্থানীয় সরকার প্রকৌশল অধিদপ্তর।

বিষয়শ্রেণী:আজমিরীগঞ্জ উপজেলা
বিষয়শ্রেণী:হবিগঞ্জ জেলার পৌরসভা
১৯৬৯ সালের ঢালিউড চলচ্চিত্রের তালিকা

**১৯৬৯** সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।

## মুক্তিপ্রাপ্ত চলচ্চিত্র সমূহ

## আরও দেখুন

* ১৯৭০ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:১৯৬৯-এ পূর্ব পাকিস্তান
কাটাখাল নদী

**কাটাখাল নদী** বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১১.৫ কিলোমিটার, গড় প্রস্থ ১৩২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখাল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৯।

## প্রবাহ
কাটাখাল নদীটি গোপালগঞ্জ জেলার টুঙ্গিপাড়া উপজেলার বনি বাওর হতে উৎপত্তি লাভ করেছে। অতঃপর একই জেলা ও উপজেলায় প্রবাহিত ঘাঘর নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:গোপালগঞ্জ জেলার নদী
বিষয়শ্রেণী:টুঙ্গিপাড়া উপজেলা
কালীগঙ্গা নদী (পিরোজপুর)

**কালীগঙ্গা নদী** বাংলাদেশের দক্ষিণ-পশ্চিমাঞ্চলের পিরোজপুর জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৩৩০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালীগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২০।

## প্রবাহ
কালীগঙ্গা নদীটি পিরোজপুর জেলার নাজিরপুর উপজেলার শঙ্করপাশা ইউনিয়নে প্রবহমান শালদহ নদী হতে উৎপত্তি লাভ করেছে। অতঃপর এই নদীর জলধারা শ্রীরামকাটি, গুয়ারেখা ও কালাখালী ইউনিয়নের মধ্য দিয়ে প্রবাহিত হয়ে পিরোজপুর সদর উপজেলার শরিকতলা-ডুমুরিতলা ইউনিয়নে প্রবাহিত কচা নদীতে পতিত হয়েছে। নদীটিতে সারাবছর পানিপ্রবাহ থাকে। নদীতে জোয়ার-ভাটার প্রভাব পরিলক্ষিত হয়।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:পিরোজপুর জেলার নদী
বিষয়শ্রেণী:নাজিরপুর উপজেলা
পচাম্পালি শাড়ি

**পচাম্পালি শাড়ি** অথবা **পচাম্পালি ইক্কত** ভারতের তেলাঙ্গানা রাজ্যের নালগোণ্ডা জেলায় নির্মিত একটি শাড়ি।  এগুলি  ইক্কত  শৈলীর ধাঁচে রঙ এবং ঐতিহ্যগত জ্যামিতিক নকশার জন্য জনপ্রিয়। জটিল জ্যামিতিক নকশাগুলি  তাঁতশিল্পীদের কুশলী হস্তে নতুন দিশা পেয়ে বাজারে  সুন্দর শাড়ি এবং বস্ত্র উপাদান হিসাবে রূপায়িত হয়েছে। ভারত সরকারের সরকারি বিমানবাহক *এয়ার ইন্ডিয়ার* বিমানসেবিকারা বিশেষভাবে নকশা করা পচাম্পালি শাড়ী পড়েন। 

## ইতিহাস
প্রাচীন ইক্কত বয়নের অন্যতম কেন্দ্র ছিল ভারতের  অন্ধ্রপ্রদেশ  সঙ্গে প্রতিবেশী উড়িষ্যা ও গুজরাত।  অন্ধ্রপ্রদেশে পচাম্পালি ইক্কত যেস্থান গুলিতে তৈরি হয় সেখানে এটি পগুদুবন্ধু, চিতকি এবং বুড্ডাভাশি নামে পরিচিত। ভারতের অন্যান্য স্থানে এটি পচাম্পালি শাড়ি হিসাবে খ্যাত। পচাম্পালি নামটি যেসমস্ত গ্রামে এই শাড়ি তৈরি হয় তারই একটির নাম থেকে এসেছে। ভারতের অন্যান্য অঞ্চলে তৈরি ইক্কতের থেকে পচাম্পালি ইক্কতের নকশার নিজস্ব অনন্য বৈশিষ্ট্য আছে। প্রাচীনকালে বয়ন কেন্দ্রগুলি বিজয়বাড়া ও চেন্নাইয়ের মধ্যবর্তী চিরালা ও জেন্ত্রপেটা শহরে অবস্থিত ছিল। কিন্তু পরে বিভিন্ন কারণে বন্ধ হয়।   বর্তমানে বেশিরভাগ বুনন পচাম্পালি গ্রামে হয়, যেখানে পাঁচ হাজারেরও বেশি এই বস্ত্র উৎপাদন তাঁতযন্ত্র আছে।  এটি ইউনেস্কোর বিশ্ব ঐতিহ্যবাহী স্থানের পরীক্ষামূলক তালিকায় *ভারতের কিংবদন্তি শাড়ি বয়ন গুচ্ছ* হিসাবে স্থান করে নিয়েছে।

## বুনন
বর্তমানে বয়ন শিল্পটি  নালগন্ডা জেলার পচাম্পালি, কয়ালগুডাম, চোউতুপল্লা, স্রিরপুরম, ভুবনগিরি, চুইগোট্টালা এবং গলতেপেল্লা ও আরো কিছু নিকটবর্তী গ্রামে বেঁচে আছে।পচাম্পালি ইক্কতের স্বতন্ত্র জটিল নকশা এবং বুননের জালের দুইদিকের সুতাগুলিকে প্রথমে রঙ করা ও পরে বয়ন করাকে একত্রে দ্বিগুন ইক্কত বস্ত্র বলে।বুননটি সুতীর, সিল্ক এবং সিক(সিল্ক ও কটন) - সূক্ষ্ম রেশম এবং তুলার একটি মিশ্রণ। ক্রমশ  প্রাকৃতিক উৎস এবং তাহার মিশ্রণ থেকে রঙগুলি নেওয়া হচ্ছে।
## ভৌগোলিক ইঙ্গিত বিশেষাধিকার
পচাম্পালি শাড়ি ২০০৫ সালে মেধা স্বত্ব অধিকার সংরক্ষণ  অথবা ভৌগোলিক ইঙ্গিত  মর্যাদা পেয়েছে। *পচাম্পালি ইক্কত* 
পচাম্পালি হ্যান্ডলুম তাঁতি সমবায় সমিতি লিমিটেড এবং পচাম্পালি হ্যান্ডলুম টাই এণ্ড ডাই সিল্ক শাড়ি প্রস্তুতকারক সমিতির  নথিভুক্ত সম্পত্তি। 

## আধুনিক ব্যবহার
রাহুল মিশ্রর মত জনপ্রিয় ডিজাইনাররাও পচাম্পালি ইক্কতের জ্যামিতিক নকশার প্রতি আগ্রহ দেখাচ্ছেন।সমস্ত ভারতে অবস্থিত  তাজ হোটেলগুলিতে এক্সক্লুসিভ তাজ খাজানা দোকানে এই ধরনের নকশাকার পোশাক  বিক্রি হচ্ছে। 
## তথ্যসূত্র

## বহিঃসংযোগ
* Pochampally Ikat at Geographical Indications Registry.

বিষয়শ্রেণী:শাড়ি
বিষয়শ্রেণী:নালগোণ্ডা জেলা
বিষয়শ্রেণী:তেলেঙ্গানার সংস্কৃতি
বিষয়শ্রেণী:ভারতের ভৌগোলিক নির্দেশক
বিষয়শ্রেণী:তেলেঙ্গনার ভৌগোলিক ইঙ্গিত
বিষয়শ্রেণী:তেলেঙ্গানার ভৌগোলিক নির্দেশক
বিষয়শ্রেণী:তাঁতের শাড়ি